
Javaslat a Játékvár Óvoda és Bölcsőde – Május 1. úti és Kossuth úti Tagóvoda nyitva tartási idejének módosítására
Tisztelt Polgármester Úr!
Tisztelt Képviselő-testület!

A Játékvár Óvoda és Bölcsőde intézményében minden évben felmérjük a szülők igényeit a bölcsődei és óvodai nyitva tartásra, hogy minél célzottabb segítséget tudjunk nyújtani a más településen, vagy hosszabb ideig dolgozó szülőknek. A szülői jelzések alapján 2016. szeptember 1-jétől igény jelentkezett a hosszabb nyitva tartásra, az intézmény Május 1. és Kossuth úti Tagóvodájában is. 
Az intézmény, Szervezeti és Működési Szabályzatában határozza meg a működés rendjét a 2011. évi CXC. törvény a nemzeti köznevelésről, a 20/2012. (VIII.31.) EMMI rendelet, 15/1998. (IV.30.) NM. rendelet, 257/2000. (XII. 26.) kormányrendelet szabályait figyelembe véve a fenntartó döntése alapján.
A szülői igények alapján javaslom, hogy 2016. szeptember 1-től módosuljon az intézmény Május 1. úti és Kossuth úti Tagóvodájának nyitva tartási ideje is.  Így a Játékvár Óvoda és Bölcsőde minden tagintézménye egységesen reggel 5,30-tól 17 óráig tart nyitva. A jóváhagyás után az intézmény dokumentumaiban is átvezetésre kerül a módosított nyitva tartási idő (SZMSZ, Házirend).
A gyermekek ellátását az alkalmazottak munkarendjének módosításával oldjuk meg. A változásokat a munkaköri leírásokban is átvezetjük.

Kérem javaslatom megvitatását és elfogadását.

Martfű, 2016. július 14.
                                                                                         Gonda Istvánné

                                                                                          intézményvezető

